De to personer har været på ferie i Norditalien og kom begge hjem til Danmark lørdag d. 29. februar. De to personer er smittet og hjemrejst uafhængigt af hinanden. Ingen af dem har relation til de fire personer, der allerede er smittede i Danmark.

Det er vigtigt, man ringer til egen læge eller lægevagten, hvis man inden for de sidste 14 dage har været i områder med udbredt transmission af COVID-19, og har fået symptomer som feber, hoste eller åndenød eller har været i tæt kontakt med en person, der er mistænkt eller fået påvist sygdommen og har de samme symptomer.

Læs flere spørgsmål og svar om COVID-19 på Sundhedsstyrelsens hjemmeside